procesaur/Wiki.mk huggingface dataset:
Куќа на Мери В. Адамс

Куќата на Мери В. Адамс (1905) е куќа дизајнирана од Френк Лојд Рајт во Хајленд Парк, Илиноис. Куќата е двокатна, со три спални соби и две бањи, со надворешност од светла фасада и со дрвени облоги кои го нагласуваат хоризонталниот дел.
Службата за национални паркови ја препознала куќата и ја вметнала во списокот на Националниот регистар на историски места,на 29 септември 1982 година, како дел од повеќекратната област на Хајленд Парк.
Комисијата за историско зачувување на Хајленд Парк ја класифицирала куќата како локално обележје, во 2011 година. Сегашните сопственици ја добиле Наградата за историско зачувување на Хајленд Парк во 2012, за реставрација.
1 Историја
Вдовицата Мери В. Адамс, која била наставничка, предавајќи во областа на „Христијанска наука“, го ангажирала архитектот Френк Лојд Рајт да ѝ дизајнира куќа во 1905 година. Адамс имала 70 години, и таа била најстариот клиент на Рајт. Учениците кои го учеле движењето „Христијанска наука“ сакале да се истакнат себеси како иновативни. Затоа, госпоѓата Адамс го избрала креативниот архитект, 38-годишниот Рајт.
Првичниот план на Рајт, вклучувал тремови со екстремен дизајн, но Адамс го отфрлила предлогот бидејќи бил премногу скап. Адамс ја одобрила втората скица, во која Рајт го отстранил јужниот трем, и ја направил трпезаријата со отворен поглед.
Уникатна одлика на оваа куќа се нејзините дијагонални аголни „потпори“ кои не се конструктивни, но служат за драматично да го нагласат продолжувањето на покривот. Надворешноста е изградена од фасада (штуко) која има облога направена од дрвото чемпрес, а во внатрешноста, дрвото е јужен жолт бор, комбиниран со подови од бел даб. Оригиналниот камин од римски тули бил обновен.
Рајт дизајнирал место за чување на куќата, кое исто така е реставрирано. Во куќата има и соби за слугинка и слуга. Дизајнирана е со систем за повици, така што Адамс можела да побара помош од каде било во куќата, дури и од тремот.
Куќата се наоѓа на аголна парцела, четири куќи оддалечена од езерото Мичиген. Куќата има сличности со дизајнот на Рајт за огноотпорна куќа, која вредела 5000 долари.
Адамс живеела во куќата само три години пред нејзината смрт и таа е е погребана со нејзиниот сопруг во Лоуел, Масачусетс.
Куќата била наведена како кратка продажба во 2000-тите и нејзината судбина била неизвесна. Имало потреба од обемна реставраторска работа. Новите сопственици го купиле домот во декември 2010 година и започнале 18-месечна реставрација користејќи ги оригиналните планови на Френк Лојд Рајт.
2 Наводи
*
Горни Пиринеи

Горни Пиринеи (француски: Hautes-Pyrénées; гасконски/ окситански: ''Nauts Pirenèus/Hauts Pirenèus''; |Altos Pirineos ; |Alts Pirineus) ― департман во регионот Окситанија, југозападна Франција. Во 2019 година, во департманот живееле 229.567 жители; а негова префектура е Тарб. Името го добил по планинскиот венец Пиринеи.
1 Историја
Порано, на ова место се наоѓал ''департман'' познат како Бигор, кој на моменти имал независност, но подоцна станал дел од покраината Гаскоња. По Бретињскиот договор од 1360 година, голем дел од областа бил под Англиска управа. Во 16 век, бил дел од хугенотското подрачје на монарсите на Навара, донесени во Франција од Анри IV.
''Департментот'' Горни Пиринеи е создаден за време на Француската револуција, на 4 март 1790 година, со ургенција на францускиот политичар Бертранд Баер, член на Конвентот.
2 Географија
Горни Пиринеи се состои од неколку одделни географски области. Во јужниот дел, долж границата со Шпанија, се наоѓаат планините Вињмал, Пик ду Миди де Бигор и планинските венци Неувил и Арбизон. Другата област се состои од ритчиња со мала надморска височина. Северниот дел од ''департманот'' се состои од претежно низинско обработливо земјиште. Високи Пиринеи има две мали територијални ексклави — остатоци од средниот век — сместени во соседниот ''департман'' Атлантски Пиринеи.
2.1 Поголеми градови
Областа околу Тарб е економски и административен центар на ''департманот'', а Лурд, вториот по големина град во Горни Пиринеи, речиси е исклучиво посветен на религиозната индустријата. Во 2019 година, имало 7 комуни со преку 5.000 жители:
Комуна, Население (2019)
Тарб, 42.758
Лурд, 13.132
Орлеан, 7.864
Бањер де Бигор, 7.085
Ланмезан, 5.816
Бордер сир л'Ешез, 5.357
Семеак, 5.085
3 Туризам
Националниот парк Западни Пиринеи зафаќа голема област и таму се наоѓаат познатите туристички атракции како Гаварниев Цирк (Cirque de Gavarnie) и Шпански мост (Pont d'Espagne). Оваа област е омилена дестинација за планинарите и планинските ентузијасти.
Оваа област можеби била позната уште од античко време по топлите извори, а околу нив биле изградени неколку градови, особено Котрет, Луз-Сен Совер и Бањер-де-Бигор. Југозападно од Котрет има популарно езеро. Во Горни Пиринеи има многу популарни скијачки центри.
Овој департман е речиси секогаш е дел од рутата на Тур де Франс, со значително тешки превои како што се Турмале, Обиск и Сулор .
Куќа на Френк Томас

Куќа на Френк В. Томас ― историска куќа сместена на Авенија „Форест“ 210 во предградието Оук Парк во Чикаго, Илиноис, Соединетите Држави. Зградата била дизајнирана од архитектот Френк Лојд Рајт во 1901 година и била планирана во Прериската архитектонска школа. Според сопствената дефиниција на Рајт, ова била првата од прериските куќи - собите се издигнати, а нема подрум. Куќата, исто така, вклучува многу од одликите што станале поврзани со стилот, како што се низок покрив со широки настрешници, прозори, вградени полици и кабинети, украсени прозорци со оловно стакло и централни огништа/камини. Tallmadge &amp;amp; Watson, стопанско друштво од Чикаго, кое станало дел од Прериската школа за архитектура, додало надградба на задниот дел од куќата во 1923 година.
На 14 септември 1972 година, Куќата на Френк Томас била додадена во Националниот регистар на историски места во Соединетите Држави.
1 Дополнителна литература
* Хајнц, Томас А. ''The Vision of Frank Lloyd Wright'', S. Webb & Sons., Енглеси, Обединето Кралство: 2002 година, стр. 81 &ndash; 85, .
* Сторер, Вилијам Алин. ''he Frank Lloyd Wright Companion''. University Of Chicago Press, 2006 година, (S.067).
2 Наводи
Колби Вилијамс

Колби Вилијамс (роден на 26 јануари 1995 година) е канадски професионален голман во хокеј на мраз кој моментално игра со Адмирал Владивосток од Континенталната хокеарска лига (КХЛ). Тој бил избран на 173. генерален драфт од Вашингтон Капиталс во шестото коло на влезниот драфт во НХЛ 2015 година и претходно играл во Американската хокеарска лига (АХЛ) за Херши Берс и Белвил Сенатори.
1 Играчка кариера
1.1 Јуниор
Откако играл мал хокеј во машката У18 ААА хокеј лига во Саскачеван (SMAAАХЛ), Вилијамс бил драфтуван на 64-то место во генералниот пласман од Реџина Патс од Западната хокеарска лига (ЗХЛ) во 2010.
На 18 јануари 2011 година, Вилијамс го направил своето деби во ЗХЛ во поразот со 4–3 против Мус Вориорс. На 13 октомври 2012 година, тој ги постигнал своите први ЗХЛ поени со две асистенции во победата од 4–3 против Еверет Силвертипс, играјќи 59 натпревари со 19 асистенции во неговата дебитантска ЗХЛ сезона. Тој ги постигна своите први два гола во ВХЛ во поразот со продолженија од 5–4 против Келоуна Рокетс на 14 декември 2013 година, на крајот одиграл 66 натпревари со девет гола и 23 асистенции во неговата втора сезона. Во сезоната 2014–15 ЗХЛ, тој ги подобрил претходните бројки, со 11 гола и 30 асистенции во 64 одиграни натпревари. Пред неговата последна сезона во ЗХЛ, тој бил именуван за капитен на Патс како прераснат играч, но тој го пропуштил поголемиот дел од сезоната поради повреда на зглобот, завршувајќи со пет гола и седум асистенции во 19 настапи.
1.2 Професионален
Вилијамс бил драфтуван на 173-тото место во генералниот пласман од Вашингтон Капиталс во шестото коло на драфтот за влез во НХЛ 2015 година. На 22 октомври 2016 година, тој го направил своето професионално деби со филијалата на Капиталс во АХЛ, Херши Берс, во победата од 5–2 против Бриџпорт Саунд Тајгерс, забележувајќи ја својата прва асистенција во АХЛ. На 4 ноември 2016 година, тој го постигнал својот прв професионален гол во победата од 3–2 на продолженијата против Спрингфилд Тандербрдс, што бил победнички гол во неговиот настап за два поени. Тој на крајот запишал четири гола и 12 асистенции во 60 настапи за Берс во неговата прва професионална сезона, освојувајќи ја наградата дебитант на годината кај Берс.
Капиталс потпишал двегодишен договор со Вилијамс на 2 март 2017 година. Во сезоната 2017-18 АХЛ, тој одиграл 69 натпревари со три гола и 14 асистенции за Берс. Во сезоната 2018-19 АХЛ, одиграл 36 натпревари со десет асистенции. Капиталс повторно потпишал договор со Вилијамс за едногодишно продолжување на двонасочниот договор на 13 јули 2019 година, каде што тој настапил на 31 натпревар со шест асистенции за Херши Берс во сезоната 2019-20 АХЛ.
На 8 јануари 2021 година, Сенаторс од Белвил потпишале едногодишен договор за АХЛ со Вилијамс.
Како слободен агент од Сенаторс, Вилијамс го потпишал својот прв договор во странство откако се согласил на едногодишен договор со рускиот клуб, адмирал Владивосток од КХЛ, на 20 јули 2022 година.
2 Личен живот
Вилијамс е делумен сопственик на хокејски консултантски бизнис со седиште во Реџина.
Куќа на Даглас и Шарлот Грант

Куќа на Даглас и Шарлот Грант ― историска зграда сместена во Мерион, Ајова, Соединетите Држави. Се наоѓа на 16 хектари земјиште, ова живеалиште дизајнирано во усонски стил од страна на Френк Лојд Рајт, било изградено од 1949 до 1951 година, а одредено градење продолжило до околу 1960 година. Ова е една од првите куќи во Ајова изградена во овој стил, која е завршена една година по Куќата на Лоуел Е. Волтер сместена во близина на Куаскетон. Двете куќи се многу слични по стил. Одликите што ја означуваат неа како куќа дизајнирана од Рајт се: куќата интегрирана во местото и отворена кон надвор; употреба на прозорски ѕидови и хоризонтални ленти на прозорци; природно осветлување и вентилација; употреба на природни материјали; хоризонтален нагласок во маса и пропорција; отворена наместо класична затворена гаража; Изградба на плоча на ниво со систем за зрачење на топлина вграден во плочата; рамен покрив; внатрешност со отворен план; различни висини на таванот во внатрешноста; вграден мебел; и голем камин со средишно огниште. На имотот бил ископуван варовник за куќата. Куќата била наведена во Националниот регистар на историски места во 1988 година.
1 Наводи
* Сторер, Вилијам Алин. ''The Frank Lloyd Wright Companion''. University Of Chicago Press, 2006 година, (S.288)
Далечно небо

„Далечно небо“ (српски: ''Далеко небо'') — југословенски филм од 1982 година, во режија на Стјепан Чикеш. Улогите ги толкуваат: Ненад Ненадовиќ, Жарко Радиќ и Душица Жегарац.
1 Синопсис
Една ноќ, млад пилот на надзвучен авион, лета за време на силно невреме. Авионот е оштетен и тој со сите сили се обидува да го одржи во лет. Командантот го следи сето тоа на радарскиот екран и му наредува да скокне со падобранот. Подготвувајќи се за скокот, пилотот се сеќава на своите почетоци во обуката за пилот. Исто така, се сеќава на својот татко-пилот кој под слични околности се обидел да слета со оштетен авион и во таа прилика погинал. Во тој драматичен момент го мачи дилемата да ли да се обиде да го направи она што не му успеало на тако му...
Алифатично соединение

Алифатично соединение или алифатско соединение (од |ἄλειφαρ, ''алифар'' = „масло“) — неароматични соединенија сочинети од јаглерод и водород. Можат да бидат заситени како хексанот или незаситени како хексенот и хексинот. Отвореноланчените соедненија, било да се прави или разгранети, кои не содржат никакви прстени секогаш се алифатични. Цикличните соединенија можат да бидат алифатични ако не се ароматични.
1 Структура
Овие соединенија можат да бидат заситени, сврзани со единечни врски (алкани) или незаситени со двојни врски (алкени) или тројни врски (алкини). Доколку други елементи (хетероатоми) се сврзани во јаглеродниот ланец, од кои најчести се кислородот, азотот, сулфурот и хлорот, соединението повеќе не е јаглеводород, и затоа повеќе не е алифатично.
Најмалку сложеното алифатично соеединение е метанот (CH<sub>4</sub>).
2 Својства
Највеќето алифатични соединенија се запаливи, овозможувајќи ја употребата на јаглеводороди какоas гориво, како метанот во Бунзенови пламеници и течен природен гас (ТПГ) и етин (ацетилен) во заварувањето.
3 Примери за алифатични соединенија
Најважните алифатични соединенија се:
* n-, изо- и циклоалкани (заситени јаглеводороди)
* n-, изо- и циклоалкени и -алкини (незаситени јаглеводороди).
Вани примери за нискомолекуларни алифатични соединенија се наведени во списокто подолу (подредени по бројот на јаглеродни атоми):
Формула Назив Структурна формула Хемиска класа
Метан, алкан
Ацетилен, алкин
Етилен, алкен
Етан, алкан
Пропин, алкин
Пропен, алкен
Пропан, алкан
1,2-бутадиен, диен
1-бутин, алкин
1-бутен, алкен
Бутан, алкан
Циклохексен, циклоалкен
''n''-пентан, алкан
Циклохептан, циклоалкан
Метилциклохексан, циклохексан
Кубан, призман, платонски јаглеводород
Нонан, алкан
Дициклопентадиен, диен, циклоалкен
Феландрен, терпен, диен, циклоалкен
α-терпинен, терпен, диен, циклоалкен
Лимонен, терпен, диен, циклоалкен
Ундекан, алкан
Сквален, терпен, полиен
Полиетилен, алкан
Глув барут

„Глув барут“ (српски: ''Глуви барут'') — југословенски филм од 1990 година, во режија на Бахрудин Ченгиќ, а снимен по истоимениот роман на Бранко Ќопиќ. Улогите ги толкуваат: Мустафа Надаревиќ, Бранислав Лечиќ, Мира Фурлан и Боро Стјепановиќ.
1 Синопсис
Во филмот се прикажуваат настаните во едно српско планинско село во Босна за време на Втората светска војна. Жителите на селото се наоѓаат растргнати меѓу две идеологии, меѓу четниците и партизаните, а главните претставници на тие идеологии се партизанскиот комесар Шпанац и поранешниот кралски офицер Радекиќ. Шпанац е индоктриниран фанатик кој сака да го промени светот без оглед на жртвите, додека Радекиќ е реален познавач на состојбите, човек по потекло од тие краишта кој сака да го заштити народот, дури и по цена на сопствените идеали. Шпанац го гледа Радекиќ како причина за отпорот на селаните кон партизанската идеологија...
Белоруски воени специјалисти

Белоруски воени специјалисти (|Ваенныя спецыялісты Беларусі) — сегашни и поранешни војници на Белоруската армија, поретко претставници на паравоени организации и припадници во претпријатија од воено-индустрискиот комплекс кои обезбедуваат поддршка на странски воени структури. Претставувани од државни воени специјалисти и воени советници.
Белоруските специјалисти и платеници учествувале во неколку конфликти како Нигерија, Либија (официјално само пред граѓанската војна), Судан, Брегот на Слоновата Коска, Јемен, Демократска Република Конго и Венецуела. Во доцните 2010-ти и раните 2020-ти, претставувале силна конкуренција за израелските и француските специјалисти и руските платенички војски.
Хемиско својство

Хемиско својство или хемиска особина — својство на еден материјал кое се пројавува за време на или по хемиска реакција, т.е. секоја особина која може да се утври само со менување на хемискиот идентитет на супстанцијата. Попросто речено, хемиските својства не можат да се увидат просто со набљудување или допирање на супстанцијата, туку нејзината внатрешна структура мора да биде засегната во голема мера. Кога супстанцијата претрпува хемиска реакција, својствата драстично се менуваат, што води до хемиска промена. Каталитичкото својство исто така е хемиско својство, макар што во тој случај не доаѓа до промени на внатрешната структура на катализаторот.
Овие својства се поинакви од физичките својства, кои се забележуваат без вршење на промени. Меѓутоа, кај многу својства во делокругот на физичката хемија и други дисциплини на границата меѓу хемијата и физиката, разликата е работа на гледиштето на истражувачот. Материјалните својства, било физички или хемиски, може да се претстават како супервентни т.е. споредни во однос на темелната стварност. Можни се неколку слоја на супервентност.
Хемиските својства се корисни за изградбана хемиски класификации. Тие се корисни за распознавање на непозната супстанција, за нејзино одвојвуање и пречистување од други супстанции. Науката за материјалите ги зема хемиските својства на супстанцијата за појдовна точка за нејзината примена.
1 Примери
* Топлина на согорување (огревна вредност)
* Енталпија на образување
* Токсичност
* Хемиска стабилност во дадена околина
* Запаливост
* Претпочитана оксидациска состојба
* Способност за кородирање
* Согорливост
* Киселост и базност
2 Поврзано
* Хемиска структура
* Физичко својство
* Количествен однос на структурата и активноста (QSAR)
* Липинскиево правило за молекуларните својства на лековите
Центар (населба во Цеље)

Центар (словенечки: Center) ― населба или поточно градски четврт (|mestna četrt) во гратчето Цеље, Словенија.
1 Старо градско јадро
Во населбата се наоѓа т.н. Старо градско јадро каде е зачувана стара архитектура. Точки на интерес кои се сместени во средиштето на стариот град се: Цељскиот дом, Железничката станица, Хранилницата, Хотел „Европа“, Позајмувачницата, Словенечкиот народен театар Цеље, Протасиевиот дворец, црквата „Св. Богородица“, Народната куќа, Кнезовиот дворец, Покраинскиот музеј Цеље, Споменик на Богородица на Главниот плоштад, Опатиската црква „Св. Даниела“, Водната кула, Сломшковиот плоштад и др. Цељската куќа била изградена во новиот историски стил на старогерманската готика во 1907 година. Виенскиот архитект Петер Павел Бранга направил планови за претставителна трикатна зграда со аголна кружна кула. Денеска со просториите ги управува Институтот „Целеја Цеље“. Пратасиевиот дворец е доцнобарокна зграда која има сала за венчавки. Народниот дом на Плоштадот на цељските кнезови бил изграден во 1895-96 година. Денеска таа служи како општинска зграда. Кнезовиот дворец (Долен замок, словенечки: Spodnji grad) служела како седиште на цељските грофови во 14 и 15 век. Зградата претрпела најголеми промени за време на владеењето на Марија Тереза. Црквата „Пресвета Богородица“ во рамките на миноритскиот манастир, била изградена на почетокот на XIV век, а денешниот изглед го добила во 1858-80 година. Црквата „Св. Даниела“ е една од најстарите градби во гратчето и станала соборна црква по прогласувањето на епархијата во 2006 година.
2 Образование
Гимназија „Цеље - Центар“
Физички систем

Физички систем — збир од физички предмети.
Во физиката под овој поим се подразбира делот од физичкиот свет избран за анализа. Сето останто вон системот се нарекува околина. Околината се занемарува освен дотолку колку што делува врз системот.
Поделбата меѓу системот и околината е избор на аналитичарот, направен за да се упрости анализата. На пример, водата во едно езеро, водата во половина езеро или поединечна молекула од езерската вода може да се сметаат за физички системи. Изолиран систем е оној систем кој има занемарливо заемодејство со околината. Честопати, системот во оваа смисла одговара на повообичаеното значење на топлина во дадена машина.
При проучувањето на температура, „системот“ може да се однесува на микроскопските својства на еден предмет (на пр. средна вредност на тегот на клатно), а за релевантна „околина“ може да се сметаат внатрешнните степени на слобода, класично опишани како топлински вибрации на клатното.
1 Поврзано
* Фазен простор
* Физичка појава
* Физичка онтологија
* Системско инженерство
* Наука за системите
* Термодинамички систем
Тромостовје

Тромостовје (|Tromostovje, во постарите извори и ''Тромостје'') ― целина од три мостови преку реката Љубљаница. Го поврзува историскиот средновековен дел на Љубљана од едната страна и современиот дел на Љубљана, главниот град на Словенија, од другата страна.
1 Дизајн
Средишниот мост е делумно изграден од глинички варовник. Другите делови се изградени од бетон. Балустрадите со 642 балустри се од бетон. Платформата е поплочена со гранитни блокови поставени во 2010 година. Претходно бил поплочен со асфалт.
2 Историја
На оваа местоположба се споменува дрвен мост од 1280 година. Најпрво бил викан Стар мост (словенечки: sl) а подоцна и Долен мост (sl), за разлика од Горниот мост кој во истиот век бил изграден на местото на денешниот Чевларски мост. Именуван е и Болничарски мост (sl) по блиската згрижувалница, која била основана во почетокот на 14 век. Повторно е изграден во 1657 година по пожар.
Во 1842 година, Долниот мост бил заменет со нов мост дизајниран од Џовани Пико, италијански архитект од Филах, и именуван како Францов мостот (sl) во чест на надвојводата Франц Карл. Станал познат и како Францискански мост (sl). Овој мост, отворен на 25 септември 1842 година, имал два лака и метална ограда. Основните работи на мостот се сочувани до денес, за што сведочи и испишаната посвета на надвојводата над неговиот средиштен столб, на латински „la la la la la“, што значи „До надвојводата Франц Карл во 1842 година од Градот“
Со цел да се спречи камениот лачен мост од 1842 година да биде тесно грло, архитектот Јоже Плечник во 1929 година го проектирал продолжението на мостот со два пешачки моста под благ агол на секоја страна од него. Во соработка со неговиот ученик Цирил Тавчар, кој ги нацртал плановите, тој го објавил предлогот истата година во списанието „''Ljubljanski zvon''“ (во превод''Љубљанско ѕвоно''). Изградбата започнала во 1931 година и продолжила до пролетта 1932 година. Мостот бил пуштен за сообраќај во април 1932 година.
Мостот бил обновен во 1992 година. Од 2007 година, сите три мостови се дел од љубљанската пешачка зона.
3 Прикази
* Макета на мостот е прикажана во Мини-Европа во Брисел.
* На 23 јануари 2012 година, прославувајќи ја 140-годишнината од раѓањето на Јоже Плечник, сликата на Тромостовје била претставена како службеното приспособено лого на Google (Doodle) за во Словенија.
4 Поврзано
Други мостови дизајнирани од Јоже Плечник:
* Касапски мост
* Чевларски мост
* Петелски мост
* Љубљанички брански мост
* Трновски мост
Главен плоштад (Марибор)

Главен плоштад (словенечки: Glavni trg) ― плоштад во Марибор. За прв пат се споменува во 1315 година. На главниот плоштад се одвивала жива комерцијална активност до средниот век и до првата половина на 20 век. На средината на плоштадот стои Споменикот на Богородица (споменик на чумата), кој бил подигнат во 1743 година на местото на постариот од 1681 година. Ја направил Јожеф Штрауб на барање на граѓаните на Марибор во знак на благодарност за крајот на чумата во градот. Општинската зграда (Градска куќа, Mestna hiša), наречен и ротовж, била изградена во 1515 година. Ја добил својата сегашен ренесансен облик помеѓу 1563 и 1565 година. На 17 ноември 1929 година, авионот Д-974 Рааб-Каценштајн КЛ. 1 Швалбе се урнал на главниот плоштад додека изведувал акробации, при што загинале секретарот на аероклубот Наша крила, Иво Шестан и пилотот на фабриката, Ханс Милер. Главниот плоштад води кон Корушката улица (Koroška cesta). Ова, со својата поставеност и сочуваните куќи, го претставува градското јадро на Марибор. Во 2020 година бил обновен плоштадот со Корушката улица, отстранет сообраќајот од него.
1 Дополнителна литература
* Сашо Радованович и Јуриј Пивка, ''Maribor & Pohorje''.
* Роман Савник, ''Krajevni leksikon Slovenije''.
Црква „Св. Јован Крстител“ (Рибчев Лаз)

Црква „Св. Јован Крстител“ (словенечки: Cerkev sv. Janeza Krstnika) ― црква во Рибчев Лаз која е подружна црква на парохијата Средна Вас во Бохињ. Се наоѓа на југоисточниот брег на Бохињското Езеро. Покрај црквата „Св. Дух“ е една од двете цркви на брегот.
Неговата посебност е што сликарот нацртал 6 прсти на едната нога на фреската на Јован Крстител. Камбанаријата има зачуван стар механички часовник и едно ѕвоно.
1 Галерија
2 Поврзано
* Список на цркви во Словенија
Екстирпација

Екстирпацијата (од латински ''exstirpare'', „да се искорени, откорнува, елиминира“) се користи во медицината за да се опише целосното хируршко отстранување (екстирпација) на органи (на пр. ректална екстирпација или екстирпација на слезината), на ограничени делови од ткиво со тумор-сличен раст (како што се липоми, цисти на задржување како што се атероми, ткивни јазли во органи како што е штитната жлезда ) или од поединечни лимфни јазли.
Во случај кога се работи за целосно отстранување (екстирпација) на одредена стуктура, може да се користи поимот -ектомија:
* Екстирпација на слезината или спленектомија
* Екстирпација на лимфните јазли или лимфаденектомија
Во стоматологијата, виталната екстирпација се однесува на целосно отстранување на живата пулпа од празнината на пулпата како дел од третманот на коренскиот канал.
1 Поврзано
* енуклеација
* ресекција
* ектомија
2 Наводи
Диференцијал

Диференцијал (герм. ''Differential [getriebe]'', според ''Differenz'': разлика од лат. ''differentia'') или механизам за изедначување — во машинството, механизам кој овозможува раздвојување и механички пренос на торзиониот момент на сила (момент на усукување) од едното вратило на другите две под агол од 90°, при што бројот на вртежи на двете полуоски (секундарни вратила) може да бидат меѓусебно еднакви или различни, но секогаш такви што збирот на овие вртежи е константен, ако бројот на вртежи на погонското вратило е константен. Најмногу се користи кај автомобилите, каде што се вградува (монтира) како дел од оските на погонските тркала, кои во кривина се вртат со различни брзини. При погон без диференцијал, внатрешното тркало би се лизгало по подлогата. Диференцијалот може да биде изведен на неколку различни начини. Најчестата изведба на диференцијал е со стожести запченици (стожници).
1 Механички менувач со стожници
Кинематските површини на овие запченици се стошци на кои се врши валање без лизгање. Најчесто се користат при пренос на снага и кружно движење помеѓу две вратила чии оски зафаќаат прав или некој друг агол. Страничната линија на запците на стожникот може да биде права, коси или закривена. Поради сложениот геометриски облик, стожниците се доста чувствителни на точноста на производството и монтажата и на отстапување од правилната положба на оската. Модулот на стожникот нема стална вредност, туку се менува со пречникот на допирната кружница, зголемувајќи се кон поширокиот дел на стожецот.
При пресметување на овие запченици, како основа се земаат средните пречици на делбените кружници, кои се мерат на половина од ширината на забецот. Најмалиот број на запци на помалиот запченик не треба да биде помал од 13. Стожниците со прави или коси заби се користат со вкрстени вратила за преносни односи до 6. За преносни односи поголеми од 1,2, преносник со пар стожници е поскап од преносник со пар водилки, а за преносен однос поголем од 2,7 е поскап од комбиниран преносник со пар челници и пар стожници. Затоа, тие ретко се користат за редукција и мултипликација на вртежниот момент, а почесто за промена на протокот на моќност. Во однос на носивоста, важат истите податоци како и за челничко озапчување. За поголеми барања се озапчуваат косо и спирални и топлински се обработуваат.
1.1 Стожници со закривени запци
Стожниците со закривени запци најчесто се користат во автомобилската индустрија (менувач на брзини) и на алатните машини. Нивни предности се високиот степен на прекривање и постепен зафат, поради што имаат мирно и тивко работење.
1.2 Хиперболоидни и хипоидни запченици
Хиперболоидните и хипоидните запченици спаѓаат во групата на стожести запченици со мало оскино растојание на вратилата. Хиперболоидните запченици имаат основни кинематски површини во облик на хиперболоиди. Косо и спирално озапчени стожници може да бидат спарени и така што врвовите на нивните стожести кинематски површини не се среќаваат, туку оските на стошците (конусите) се сечат. Во овој случај, тоа е хипоиден пар запченици. Хипоидните запченици се користат во диференцијалот на моторните возила.
Енуклеација

Под поимот енуклеација (од |ex "надвор" и ''nucleus'' "јадро") во хирургијата се подразбира отстранување на ограничена или инкапсулирана ткивна област, без да се отстрани околното ткиво. Поимот најчесто се користи за отстранување на очното јаболко од очната празнина (орбитата).
Примери се
* Енуклеација на простата кај висок степен на бенигна хиперплазија на простатата
* Енуклеација на цисти или аденоми од штитната жлезда
* Енуклеација на очното јаболко (булбус) кај тумори кои не можат да се третираат на кој било друг начин (на пр. меланом на конјуктивата, увеален меланом, ретинобластом ) со цел да се избегне локално ширење или метастази. Понатаму, по тешки повреди на очите со инаку неизлечлива болка. За разлика од ексентерацијата, енуклеацијата го остава ретробулбарното сврзно ткиво (ткивото зад очното јаболко), масното ткиво и очните мускули во очниот отвор (орбита). Енуклеацијата обично се изведува под општа анестезија. Овде, очното јаболко се заменува со полнење направено од силикон или хидроксиапатит и е покриено со конјунктивално ткиво. Четири од шесте очни мускули се прикачени на оваа пломба, така што очната протеза што ќе се постави подоцна може да се движи паралелно со преостанатото око, иако во ограничен обем. Енуклеацијата обично е и психолошки товар за пациентот, што бара соодветна психолошка подготовка и грижа.
* Енуклеација на инсулином (тумор на Лангерханс-островцата) од панкреасот* Енуклеација на тумор од тестисот при мали изолирани тумори на тестисот (<30% од масата на тестисот)
1 Наводи
Сончев часовник (Битола)

Сончев часовник во Битола — сончев часовник на централниот плоштад Гоце Делчев во Битола.
Проектот за изработка на сончевиот часовник бил дел од реконструкцијата на Широк Сокак на кој преовладуваат градби од почетокот на 20 век.
1 Изработка
Сончевиот часовник бил дизајниран во 2003 година, а на почетокот на 2004 година бил и изработен. Иницијативата за сончевиот часовник била на архитектот Константин Анастасов, а во реализацијата учествувале и Љупчо Долевски и Никола Димитровски професори по географија, Славе Кирковски - уметник конзерватор, Александар Шулевски - аматер астроном и учениците Христо Трајковски и Борис Анастасов.
2 Опис
Сончевиот часовник е од вертикален тип, со тоа што ѕидот е завртен кон исток за агол малку помал од 10 степени. Димензиите се помалку невообичаени – 12 на 5 метри, но во целина, часовникот одлично е вклопен во околината.
Зимското сметање на времето го прикажуваат арапските броеви, а римските – летното сметање на времето. Со јасно означена и видлива подебела линија се одделува времето за рамнодневница со што е обезбедена целата содржина на сончевиот часовник. На сончевиот часовник има апликација на вселенски симбол комета и апликација на симбол вселена како асоцијација на вкупната поврзаност со целата вселена. На него се испишани три пораки: Panta Rei (Сè тече), Dictum Factum (Речено сторено) и Coram Populo (Пред народот јавно).
3 Поврзано
* Сончев часовник
Белорусите во либискиот конфликт

Белоруси во граѓанската војна во Либија (белоруски: ''Беларусы ў лівійскім канфлікце'') — приватни војници и воени советници од Белорусија, кои учествувале во војната во Либија на страната на Муамер Гадафи. Владата на Белорусија официјално ги демантирала таквите информации. Мислењата на воените и политичките аналитичари за прашањето за учеството на Белорусија во конфликтот се разликуваат. Некои навеле слаба база на докази и можна информативна војна. Други ги оправдале обвинувањата поради присуството на силни предвоени врски меѓу двете земји и ширењето на платенички практики меѓу поранешните војници на вооружените сили на Белорусија.
1 Пораки
Учеството на белоруските граѓани во војната го изјавија американски (телевизиски канал CNN и разузнавачка и аналитичка агенција Stratfor), руски (весникот Комсомолскаја Правда), белоруски (воениот експерт Александар Алесин), шведски (институтот SIPRI) и меѓународни (раководител на работната група на ОН за употреба на платеници Хосе Луис Гомес дел Прадо) извори. Бунтовниците исто така ги пријавиле.
2 Општи информации
Белоруски воени специјалисти и наемници, наводно, управувале и поправале воена опрема, ја обучувале либиската војска. Тие воведоа елементи на герилска војна во тактиката на трупите на режимот на Гадафи. Белоруските воени консултанти ги убедија либијците да ги заменат оклопните возила со пикапи. Благодарение на сето ова, мобилноста на владината армија е зголемена, а ефективноста на воздушните напади на НАТО е намалена. Кон крајот на април и почетокот на март, поддржувачите на Гадафи, со белоруска помош, започнаа офанзива во источна Либија.
Меѓу белоруската војска и наемници во Либија беа снајперисти, танкери, пилоти, техничари, специјалисти за специјални операции. Нивниот број беше проценет од неколку десетици до неколку стотици луѓе. Во предвоениот период, според белоруската амбасада во Либија, во земјата имало 500 воени советници.
Белоруските власти негираа вмешаност на војската и платениците во конфликтот. Мислењата на експертите и аналитичарите за ова прашање се разликуваат. Некои веруваа дека сето тоа е информативна војна против Белорусија. Забележани се и слаби докази за вмешаност на Белорусија. Други сметаа дека таквите информации се реални. Сѐ се расправаше со присуството на блиски контакти меѓу двете држави во предвоениот период и платеничката активност во белоруската армија по намалувањето на 1990-тите.
3 Затвореници
Откако бунтовниците го зазедоа Триполи (главниот град на Либија), четворица белоруси беа заробени. Тие беа обвинети за соработка со режимот на Гадафи и осудени на 10 години затвор. Сепак, со напорите на дипломатите и специјалните служби, белорусите беа ослободени.
4 Поврзано
* Белоруски наемници во Брегот на Слоновата Коска
* Белоруски воени специјалисти во Венецуела
Физичко својство

Физичко својство или физичка особина — секое својство кое е мерливо, чија вредност опишува состојба на физички систем. промените во физичките својства на еден систем може да се употребат за да се опишат промените помеѓу мигновени состојби. Физичките својства се набљудливи, и не се модални. Секое уколичливо физичко својство се нарекува физичка величина.
Физичките својства можат да бидат интензивни (ненадополниви) и екстензивни (надополниви). Интензивното својство не зависи од големината или протежноста на системот, ниту од количеството на материја во предметот, додека пак екстензивното својство покажува надополнив однос. Ваквата поделба важи само во случаи кога помалите поделоци на примерокот не заемодејствуваат со некој физички или хемиски процес кога ќе стапат во допир со него.
Својствата можат да се поделат и во однос на насоченоста на нивната природа. На пример, изотропните својства не се менуваат со насоката на набљудување, додека анизотропните својства се одликуваат со просторно разликување.
Понекогаш е тешко да се одреди дали дадено својство е материјално. На пример, бојата може да е види и измери; меѓутоа, она што го восприемаме како боја вушност е толкување на одбивните својства на површината и светлината која упаѓа на неа. Во оваа смисла, ногу навидум физички својства се нарекуваат супервентни. Супервентно својство е она кое е вистинско, но споредно на некоја темелна стварност, како што предметите се супервентни на атомската структура. Чашката може да има физички својства како маса, облик, боја, температура итн., но овие својства се супервентни на атомската структура, која пак е супервентна на квантната структура.
Физичките својства се разликуваат од хемиските својства кои го определуваат поведението на материјалот при хемиска реакција.
1 Список на својства
Оние физички својства на предметите определени од класичната механика се нарекуваат механички својства. Други пошироки категории се електричните својства, оптичките, топлинските итн. Еве примери за физички својства:* албедо
* блескавост
* боја
* брзина
* вискозност
* течност
* впивање (електромагнетно)
* впивање (физичко)
* вртеж
* густина
* делотворност
* диелектричност
* диелектрична спроводливост
* должина
* електричен капацитет
* електричен набој
* електричен потенцијал
* електрична импеданса
* електрична отпорност
* електрична спроводливост
* електрично поле
* зафатнина
* проток (зафатнина)
* зрачност
* импулс
* интензитет
* инфуктивност
* ковливост
* концентрација
* крутост
* кршливост
* луминисценција
* магнетен тек
* магнетна продорност
* магнетно поле
* маса
* проток (маса)
* местоположба
* момент
* момент на импулсот
* напнатост
* непроѕирност
* оддавност
* озраченост
* отсјајност
* пластичност
* плоштина
* показател на прекршување
* притисок
* распределба
* растворливост
* растегливост
* сјај
* специфичен топлински капацитет
* тврдост
* температура
* топлинска спроводливост (и отпорност)
* топлински капацитет
* точка на вриење
* точка на топење
* цврстина
* честота
2 Поврзано
* Физичка величина
* Хемиско својство
3 Библиографија
**
Тиморска Плоча

Тиморска Плоча ― мала тектонска плоча во југоисточна Азија која го носи островот Тимор и околните острови. Австралиската Плоча се спушта под јужниот раб на плочата, додека мала раздвојувачка граница се наоѓа на источниот раб. Друга приближувачка граница постои со Бандската морска плоча на север, а на запад е преобразувачката граница.
1 Поврзано
*Список на земјотреси во Индонезија
2 Наводи
*
Викториска Плоча

Викториската Плоча ― мала тектонска плоча во Источна Африка. Од сите страни е ограничен со делови од активниот Источноафрикански Гребенски Систем. Во моментов се врти спротивно од стрелките на часовникот. Нејзините граници се блиску до оние на главно архичниот Танзаниски Кратон, со двата краци на системот на расцепот кои се шират по околните протерозојски појаси за смолкнување. На северозапад, запад и југозапад има граница со Нубиската Плоча, на североисток и исток со Сомалиската Плоча и на југоисток со Ровумската Плоча.
Вудларкова Плоча

Вудларкова Плоча ― мала тектонска плоча која се наоѓа во источната половина на островот Нова Гвинеја. Се спушта под Каролинската Плоча долж нејзината северна граница, додека Маочката Плоча конвергира на запад, Австралиската Плоча конвергира на југ, а на исток недефинирана зона на притискање која може да биде преобразувачки расед што ја означува границата со соседната Соломонска Морска Плоча. Таа, исто така, допира со Јужнобизмарковата Плоча на североисток.
1 Поврзано
* Вудларков Слив
Ектомија

Ектомија (|ἐκτομή|ektomḗ ''ektomḗ, "отсекува“)'' или тотална екстирпација е оперативно целосно отстранување на орган или на добро разграничена анатомска стуктура. Во зависност од органот или стуктурата која се отстранува се користи нивното соодветното грчко име и на него се додава -ектомија.
Терминот треба да се разликува од екстирпација и ресекција.
1 Индикации
Медицинските индикации за ектомија се првенствено тумори, акутни или хронични воспаленија (слепото црево, крајници), како и индукција на неплодност/кастрација ( полов органи) и други.
2 Целосно отстранување на специјални структури
технички термин, засегнатата структура
аденектомија, жлезди
аднексектомија, аднекси
адреналектомија, надбубрежна жлезда
апендектомија, додаток
аурикулектомија, аурикулата
булектомија, бели дробови
бурсектомија, Бурса
бунионектомија, пети
холецистектомија, жолчно кесе
Дуоденопанкреатектомија, дуоденум и панкреас
гастректомија, стомако
хемороидектомија, Хемороиди
хистеректомија, матка
клиторидектомија, дразницата
краниектомија, покривот на черепот
ламинектомија, вертебрален лак
ларингектомија, гркланот
лобектомија, лобус (лобус на одреден орган)
Лимфаденектомија, лимфни јазли
мастектомија, млечна жлезда
менискектомија, менискус
миектомија, скелетни мускули
некректомија, некротично ткиво
нефректомија, бубрег
оментектомија, поголем оментум
оофоректомија, јајник
орхидектомија, тестисит
панкреатектомија, панкреас
паратироидектомија, параштитна жлезда
паротидектомија, паротидната жлезда (штитна жлезда)
пателектомија, капа на коленото
пенектомија, пенис
пнеум(на)ектомија, бели дробови
полипектомија, полип
простатектомија, простата
салпингектомија, јајцеводи
спленектомија, слезина
тироидектомија, штитна жлезда
тонзилектомија, крајници
вазектомија, деференс (семевод)
витректомија, стаклестото тело на окото
вулвектомија, делови од вулвата, особено усните
цистектомија, мочниот меур
Деци-

Деци- (симбол: д, меѓун. d) — претставка за единици во метричкиот SI-систем кој означува множител од една десеттина, односно десетти дел од единицата. Предложен е во 1793 и усвоена во 1795 г. Доаѓа од латинскиот поим la, што значи „десетина“. Во 1960 г. претставката е воведена во Меѓународниот систем на мерни единици (SI).
Претставката често се користи за единицата децилитар (дл) за пијалаци и состојки во готвењето. Дециметарот (дм) изразува должина во математиката, иако е помалку застапен во секодјевниот живот. Во инженерството е застапен децибелот, со кој се изразува моќта/јачината на звукот и електричното засилување.
;Пример:*Пречникот на еден компактен диск изнесува 12 сантиметри или 1,2 дециметри.
Методи Асијски

Методи Асијски (Роден во — починат во ) — македонски активист. Жртва на комунистичкиот режим во НР Бугарија.
1 Животопис
Бил јатак на нелегалната чета на Герасим Тодоров, поради што бил испратен во концентрационен логор на принудна работа. Во овие бугарски чистилишта поминал повеќе од две години.
2 Наводи
Георги Чопев

Георги Илиев Чопев ( во — ) — македонски активист. Жртва на комунистичкиот режим во Бугарија.
1 Животопис
Бил јатак на илегалната чета на Герасим Тодоров, поради што бил испратен во концентрационен логор на принудна работа. Во логорот поминал повеќе од две години.
2 Поврзано
*Илија Чопев
*Стефан Чопев
3 Наводи
Кирил Најденов

Кирил Стоев Најденов ( во — Починат во ) — македонски активист. Жртва на комунистичкиот режим во Бугарија.
1 Животопис
Бил јатак и подржувач на илегалната чета на Герасим Тодоров, поради што бил испратен во концентрационен логор. Во логорите во Тутракан и Перник поминал две мачни години.
2 Наводи
Георги Карајовански

Георги Јосифов Карајовански ( во — Починат во ) — македонски активист. Жртва на комунистичкиот режим во НР Бугарија.
1 Животопис
Бил јатак на илегалната чета на Герасим Тодоров и нејзин курир, поради што бил испратен во концентрационен логор на принудна работа. Во логорот поминал две години.
2 Поврзано
Јосиф Карајовански
3 Наводи
Стефан Чопев

Стефан Илиев Чопев ( во — ) — македонски активист. Жртва на комунистичкиот режим во НР Бугарија.
1 Животопис
Бил предан јатак на илегалната чета на Герасим Тодоров. За време на мачните и бескрајни испитувања во Горна Џумаја, тој направил обид за самоубиство, голтајќи отров завиткан во бавно разградлива хартија, која му била скриена под јаката на палтото. Тоа го забележал неговиот чувар, кој веднаш алармирал да биде однесен во болница, каде лекарите успеале да го извадат отровот пред да се растопи самата хартија.
Место да биде суден, Чопев бил испратен во концентрационен логор со принудна работа, на неопределен рок. Во логорите поминал две тешки години, од каде се здобил со тешка траума, поради која подоцна паѓал и во бесознание. Стефан важел за фанатичен приврзаник на македонската кауза.
2 Поврзано
Илија Чопев
Георги Чопев
3 Наводи
Кралство Канди

Кралството Канди ― монархија на островот Шри Ланка, сместено во средишниот и источниот дел од островот. Основано е кон крајот на 15 век и опстоило до почетокот на 19 век.
Кралството Канди прво било вазално кралство на Кралството Коте, но во текот на 16-тиот и 17-тиот век постепено прераснало независна сила, и во различни периоди за да го обезбеди својот опстанок склучувало сојуз со Кралството Јафна, династијата Мадураи Најак од Јужна Индија, Кралството Ситавака и холандските колонизатори.
Од 1590-тите, Кралството Канди била единствена независна домородна држава на островот Шри Ланка и преку комбинација на воена тактика „удри и бегај“ и дипломатија ги ограничило европските колонијални сили на крајбрежјето, пред конечно да потпадне под британска колонијална власт во 1818 година.
Кралството по Кандијската конвенција од 1815 година како протекторат било апсорбирано во Британската Империја, а својата автономија дефинитивно ја изгубило по Востанието од Ува во 1817 година.
1 Поврзано
* Историја на Шри Ланка
Црвениот удар

''„Црвениот удар“ (српски: ''Црвени удар'') — југословенски филм од 1974 година, во режија на Предраг Голубовиќ. Улогите ги толкуваат: Велимир Бата Живоjиновиќ, Борис Дворник, Берт Сотлар, Абдурахман Шаља и Оливера Катарина.
1 Синопсис
Кoга во 1941 година германската војска го освојува најголемиот европски рудник за олово, Трепча, рударите од различни националности, познати по своите предвоени штрајкови, не сакаат да работат за непријателската војска и почнуваат со диверзии. Вешти во ракувањето со динамит, тие ја водат борбата жестоко но и со хумор со кој се одликуваат само луѓето изложени на смртната опасност.
Величествениот (филм од 1973)

„Величествениот“ (француски: ''Le Magnifique'') — италијанско-француски филм на режисерот Филип де Брока (Philippe de Broca) од 1973 година. Автори на сценариото се: Де Брока, Виторио Каприоли и Жан-Пол Рапено (Jean-Paul Rappeneau). Главните улоги ги играат: Жан-Пол Белмондо (Jean-Paul Belmondo, Жаклин Бисет (Jacqueline Bisset) и Виторио Каприоли (Vittorio Caprioli).
1 Синопсис
Франсоа Мерлан (го игра Белмондо) е писател на шпионски трилери кој во своите книги ги вклучува личностите кои ги среќева во секојдневниот живот. Во една книга, тој е Боб Сен Клер, неговата соседка Кристин станува Татјана, а уредникот на издавачката куќа Жорж Шарон станува полковникот Карпоф...
Жрец

Жрец — назив за свештеник во старословенската култура, семантички близок со зборот жртва.
1 Етимологија
Зборот жрец доаѓа од старословенскиот ''жьrьcь'' и тоа пак од ''жьрѣти'' да се жртвува на боговите; слави“.
Изразот жрец е исто така етимолошки поврзан со литванскиот збор giti (фали) и други балтички јазици и доаѓа од прото-индоевропскиот *glr „пофална песна“.
2 Функции
Свештениците се занимавале со принесување жртви и одредување датуми на обреди, предвидување судбини, верување и склучување бракови (свадби). Жреците ја сочинувале елитата во словенското староверско општество и имале големо политичко влијание, честопати владеејќи заедно со кнезот. Според старите хроники, тие имале долга коса која не ја стрижеле. За време на христијанизацијата на Словените тие биле главното јадро на бунтот против новата религија.
Покрај жреците, Словените имале и волхи, кои имале шамански функции и биле слични на жреците.
3 Поврзано
* Волх
* Словенска митологија
* Родноверие
Појава

Појава или феномен — нешто што може да се сети, забележи и опише. Поимот влегол во општа филозофска употреба благодарение на Имануел Кант, кој ги сопоставува овој поим со нуменот, кој ''не може'' непосредно да се забележи. Кант бил под големо влијание на Готфрид Лајбниц во овој ден од неговат филозофија, каде појавата и нуменот се меѓусебно поврзани технички поими. Многу пред Кант, старогрчкиот пиронистички филозоф Секст Емпирик ги користел овие два поима.
1 Филозофија
Во денешната филозофска употреба, поимот означуа нешто што може да се искуси со сетилата и обработи во мозокот наспроти нештата сами по себе (''нумени''). Во неговата воведна дисертација „За обликот и начелата на сетилниот и сфатливиот свет“ (1770) Имануел Кант теоретизира дека човечкиот ум е ограничен на логичкиот свет и затоа може да го толкува и разбира нештата само според нивната физичка пројава, а не сами по себе. Ова има смисла ако поимувањето се претстави како канал на приопштување (епистемологија) кој води од збир дојдовни информации (онтологија), но не во смисла на примената на мудра вообразба. Оттука, поимот „појава“ (особено кога се нарекува „феномен“) би се однесувал на секоја случка која треба да се испита, особено процеси и настани кои се особено необични исклучителни.
2 Наука
Во науката, појава е секој настан кој е забележлив, и вклучува употреба на инструменти за набљудување, запишување и срочување на податоците. Особено во физиката, изучувањето на некоја појава може да подразбира мерења на извесна материја, енергија или на време. Пример за ова се Њутновите набљудувања на Месечевата орбита и гравитација или Галилеевите набљудувања на клатното.
Во природните науки, појавата е некоја забележлива случка, често без да се разгледаат нејзините причинители. Прмер за физичка појава е забележливите појави на орбитата или колебањата на клатното.
Механичка појава е физичка појава поврзана со рамнотежата или движењето на телата. Некои примери се Њутновото клатно или погоните.
3 Социологија
Групните појави го означуваат поведението на дадена група на единки, како организми или луѓе. Поведението на поединците обично се менува на различни начини кога се во група, а самата група може да има свои поведенија невозможни за поединецот поради појавата на стаден менталитет.
Друштвените или општествени појави важат за организмите и луѓето бидејќи субјективните состојби се подразбрани во поимот. Ставовите и настаните во рамките на една група може да имаат влијание вон неа — да бидат усвоени од поширокото општество или да се сметаат за отстапување, да се казнуваат или избегнуваат.
4 Поврзано
* Суштина
* Електрични појави
* Семрежна појава
* Набљудување
* Оптички појави